ચૂંટણી પંચે આજે જારી કરેલા પોતાના સત્તાવાર નિવેદનમાં જણાવ્યું હતું કે તમે (અમિત શાહ) ચૂંટણી અભિયાન દરમિયાન અપશબ્દો અને અપમાનજનક શબ્દોનો ઉપયોગ અને આચાર સંહિતાનું ઉલ્લંધન નહીં કરવાનું આશ્વાસન આપ્યું છે. આ બાબત ઘણો લાંબો વિચાર કર્યા બાદ પંચે પોતાના 11 એપ્રિલના નિર્ણય પર સંશોધન હાથ ધરવાનો નિર્ણય લીધો હતો. જેને અંતર્ગત સંબંધિત જીલ્લા પ્રાધિકરણની મંજુરી બાદ શાહ જનસભા, રેલી અને રોડ શોનું આયોજન કરી શકશે તેમ ઠેરવવામાં આવ્યું છે. જોકે શાહને વધુ એક તક આપતા ચૂંટણી પંચે એ પણ ટાંક્યુ હતું કે તેઓ અમિત શાહના ચૂંટણી અભિયાન પર ચાંપતી નજર જરૂર રાખશે.